internet vaartha 177 Views
న్యూఢిల్లీ : భారత్‌ టి20, వన్డే కెప్టెన్‌ ధోనీ ప్రపంచ రికార్డు సృష్టించాడు. కాగా తాజాగా జరుగుతున్న వరల్డ్‌ టి20 టోర్నమెంట్‌కు కూడా ధోనీ నాయకత్వం వహిస్తున్న సంగతి తెలిసిందే.ఇప్పటి వరకు ధోనీ ఆరు ప్రపంచ టి20 ఎడిన్లలోనూ కెప్టెన్‌గా వ్యవహరించింది ధోనీ ఒక్కడే.2007లో దక్షిణాఫ్రికాలో జరిగిన ప్రపంచ టి20 కఫ్‌ను ధోనీసేన కైవసం చేసుకుంది.ఇదే ప్రారంభ ఎడిన్‌.అప్పటి నుంచి భారత జట్టుకు ధోనీనే కెప్టెన్‌గా వ్యవహరిస్తున్నాడు.2006 డిసెంబర్‌లో దక్షిణాఫ్రికాలోని జోహన్నస్‌ బర్గ్‌లో జరిగిన టి20 మ్యాచ్‌లో ధోనీ ఆరంగేట్రం చేశాడు.ఇప్పటి వరకు ధోనీ 63 టి20 మ్యాచ్‌లు ఆడాడు. ధోనీ 2007లో కెప్టెన్‌గా నియమితుడైనారు. ఆ తరువాత 2009,2010,2012,2014లలో జరిగిన ప్రపంచ కప్‌ టిఇ20 టోర్నమెంట్‌లలో భారత్‌ జట్టును నడిపించాడు.ఇప్పటి వరకు 28 ప్రపంచ కప్‌ టి20 మ్యాచ్‌లకు అతను కెప్టెన్‌గా వ్యవహరించాడు.ఇందులో 18 గెలుపులు,9 ఓటములు ఉండగా ఒక మ్యాచ్‌ రద్దయింది.వరల్డ్‌ టి20లో ఎక్కువ మ్యాచ్‌లకు నాయకత్వం వహించింది ధోనీనే.గత టోర్నమెంట్‌లో బంగ్లాదేశ్‌లో శ్రీలంక చేతిలో ధోనీ సేన ఓడిపోయింది.ఈ ఏడాది ధోనీసేననే ఫేవరెట్‌.ఈసారి కూడా ధోనీ సేన టైటిల్‌ గెలిస్తే మరో రికార్డు అవుతుంది.వరల్డ్‌ కప్‌ను రెండుసార్లు గెలిపించిన కెప్టెన్‌గా ధోనీ నిలుస్తాడు.కాగా 2007 ధోనీ సేన గెలిచింది.ఆ తరువాత నాలుగు ఎడిన్లలో వేరు వేరు జట్లు టైటిల్‌ గెలుచుకున్నాయి.అంతేకాదు స్వదేశంలో ఏ జట్టు కూడా ప్రపంచ కప్‌ను గెలువలేదు.కాగా ఇప్పుడు ధోనీ గెలిపిస్తే అతనికి ఇది ఒక రికార్డు అవుతుంది.ధోనీకి ఇదే చివరి టి20 ప్రపంచ కావచ్చు.